સારાંશ માટે દસ્તાવેજ: રાજધાની વૉશિંગ્ટન ડીસી સહિત આવી સુરક્ષા 50 રાજ્યોમાં કરવામાં આવી છે.

ટ્રમ્પના સમર્થકોએ જે પ્રકારે થોડાક દિવસ પહેલાં કૅપિટલ હિલ પર હિંસા કરી હતી તેવી હિંસા ફરીથી થાય તેનો ડર અનેક લોકોને સતાવી રહ્યો છે.  

બીબીસી સંવાદદાતા વિનીત ખરે હાલમાં વૉશિંગ્ટનમાં હાજર છે અને ત્યાંથી આંખો દેખી માહિતી જણાવી રહ્યા છે.

મેં જે જોયું તે પ્રમાણે કૅપિટલ હિલ જવાના રસ્તાઓને લોખંડની જાળીઓથી બંધ કરવામાં આવ્યા છે. હજારો સુરક્ષાકર્મી પૅટ્રોલિંગ કરી રહ્યા છે.

શહેરના કેન્દ્રની આસપાસના તમામ રસ્તાઓને બ્લૉક કરવામાં આવ્યા છે. 

હથિયારધારી સૈનિકો ચહેરા ઢાંકીને શહેરની ગલીઓમાં તહેનાત છે અને ટ્રાફિકને માર્ગદર્શન આપી રહ્યા છે અને વાહનોની તપાસ કરી રહ્યા છે. 

મીડિયા અહેવાલો અનુસાર કૅપિટલની આસપાસ નેશનલ ગાર્ડના અંદાજે 25 હજાર સૈનિકોને તહેનાત કરવામાં આવ્યા છે. 

જવાબદાર કટ્ટરપંથી તત્વોની સંભવિત સૈનિકોના સંબંધની તપાસ કરવામાં આવી રહી છે. મીડિયામાં સશસ્ત્ર હુમલા અને વિસ્ફોટ થવાની આશંકાઓ પર ચર્ચા કરવામાં આવી રહી છે. 

પોલીસની ગાડીઓ રસ્તાઓની સુરક્ષા કરી રહી છે. ઉપર હેલિકોપ્ટર સુરક્ષા આપી રહ્યા છે.

કૅપિટલ હિલ તરફ જતા રસ્તાને ફેન્સિંગથી બંધ કરી દેવામાં આવ્યો છે. ઉપરાંત હજારો સુરક્ષાકર્મીઓ રસ્તા પર પેટ્રોલિંગ કરી રહ્યા છે.

મેં જોયું કે ગલીઓમાં સુરક્ષાકર્મીઓનાં રહેઠાણ જેવા સફેદ ટૅન્ટ બાંધવામાં આવ્યા છે..

અનેક મેટ્રોસ્ટેશનને બંધ કરી દેવામાં આવ્યા છે અને વાહનો માટે રસ્તાઓને બંધ કરવાની કામગીરીને વિસ્તારવામાં આવી રહી છે.

અમેરિકાનું કૅપિટલ બિલ્ડિંગ હાલ બંધ છે અને ગ્રાઉન્ડ્સનો ઉપયોગ જનતા જાન્યુઆરી 20 સુધી નહીં કરી શકે.

કૅપિટલ પોલીસે નિવેદનમાં કહ્યું, "કોઈપણ વાડ ઉપર ચડીને અથવા અન્ય ગેરકાયદેસર રીતે કૅપિટલ ગ્રાઉન્ડ્સમાં પ્રવેશ મેળવવાનો પ્રયાસ કરશે તો તેની સામે યોગ્ય બળપ્રયોગ અને ધરપકડ કરાશે"

વૉશિંગ્ટન ડીસી અને તેના પડોશી રાજ્ય વર્જિનિયાને જોડતાં અનેક રાજ્યોના બ્રીજને બંધ કરી દેવામાં આવ્યા છે. 

ઘણા બધા સ્થાનિક રહેવાસીઓને આ આશ્ચર્યજનક લાગે છે.

ક્રિસ એકોસ્ટાએ સોમવારની ઠંડી સવારે બીબીસી સંવાદદાતા વિનીત ખરેને કહ્યું, "આ ફિલ્મ  જેવું લાગે છે. માન્ય રીતે, દરેક લોકો નવા રાષ્ટ્રપતિને આવકારવા તૈયાર રહે છે. હાલ, રસ્તાઓ નિર્જન છે."

નિરાશ જેર્માઇન બ્રાયન્ટે અમેરિકામાં વધતા કોરોના મૃત્યુઆંક તરફ ઇશારો કરતા કહ્યું, "મને લાગે છે કે આ પ્રથમ વર્ચ્યુઅલ ઉદ્ઘાટન હશે,"...\nદસ્તાવેજની સમાન ભાષામાં સારાંશ:
અમેરિકાની રાજધાની વૉરઝોન જેવી દેખાઈ રહી છે. નવા રાષ્ટ્રપતિ બાઇડનના શપથ સમારોહ પહેલાં કંઈક અણબનાવ બને તેવી આશંકા સેવાઈ રહી છે.